``இது எங்கே தொடங்குகிறது எனப் பார்க்க வேண்டும். நாங்கள் ஒரு பொதுப் பிரச்னைக்காகப் போராடுகிறோம். அது காவலர்களுக்கும் சேர்த்துத்தான். விளையாட்டைப் பார்த்து நாங்கள் எரிச்சலடைய ஏதுமில்லை. போராட்டத்தின் தீவிரத்தைப் பார்த்துத்தான், `போட்டிகளை நடத்தக் கூடாது' என்ற கோரிக்கையை வைத்தோம். அதற்கு முன்னதாக ரயில் மறியல், ஆர்ப்பாட்டம் எனப் பல போராட்டங்கள் செய்துவிட்டோம். தீக்குளிப்பு கூட நடந்ததே. இந்த அரசாங்கம் எதற்கும் செவிமடுப்பதாகவே தெரியவில்லை. எதுவும் நடக்கவில்லை. விளையாட்டு என வந்தவுடன் அவர்களுக்குப் பதற்றம் வந்துவிட்டது. ஒட்டுமொத்த கவனத்தையும் ஈர்ப்பதற்காகத்தான் விளையாட்டின்மீது கை வைத்தோம். இந்தப் போராட்டத்தில் பாரதிராஜா, வைரமுத்து, வெற்றிமாறன், களஞ்சியம் என அனைவரும் சமூகநோக்குடன்தான் வந்தார்கள். எங்கள் அரசியல் இயக்கம் தொடங்கி ஏழு ஆண்டுகள் ஆகிவிட்டன. எங்காவது விதிமுறைகளை மீறியிருக்கிறோமா எனப் பாருங்கள்.